
ΣΑΝ από ταινία επιστηµονικής φαντασίας 
παρακολούθησε πολλές φορές όλος ο κόσμος σε 
επανάληψη την καταστροφή του «Παγκόσμιου Κέντρου 
Εμπορίου» από την πρόσκρουση στους δίδυμους 
ουρανοξύστες επιβατηγών αεροπλάνων που είχαν 
καταληφθεί από αεροπειρατές. 


Μέσα σε είκοσι λεπτά κατέρρευσαν τα σύμβολα του 
παγκόσμιου εμπορίου και µαζί τους η σταθερότητα του 
καπιταλιστικού κόσμου που αυτά συμβόλιζαν. Μέσα σε είκοσι 
λεπτά ανατράπηκαν ισορροπίες πού ἴσχυσαν για όλο το 
διάστηµα από τον Δεύτερο Παγκόσμιο Πόλεμο και µετά. 


Ο τρόµος που οι ΗΠΑ καλλιέργησαν στις ψυχές των 
ανθρώπων στις υποανάπτυκτες χώρες, εἰδικά µε τον πόλεμο 
στον Κόλπο και την καταστροφή της Σερβίας πριν από 
περίπου ένα χρόνο, έχει τώρα εισχωρήσει και στη χώρατους. 
Φαίνεται ότι η ΟΙΑ, Κάνοντας καλά τη δουλειά της, έχει 
εκπαιδεύσει άριστα τροµοκράτες που µμπορούν να 
διεισδύσουν και να κτυπήσουν παντού. Όπως στην 
περίπτωση του Σάνταμ Χουσέιν, του «Χασάπη της 
Βαγδάτης» όπως τον αποκάλεσαν, έτσι και τώρα ο Μπιν 
Λάντεν, οἱ στρατοί Και οι μυστικές του υπηρεσίες είναι 
απόφοιτοι των σχολών παραγωγής εγκληματιών του 
αμερικάνικου Πενταγώνου, που Και αυτό ισοπεδώθηκε από 
τους µαθητές του. 


Η πλειοιψηφία των ανθρώπων του πλανήτη δεν κλονίστηκε 
περισσότερο από τη φρίκη του ολέθρου των επιθέσεων 
αυτοκτονίας από ό,τι σε πολλά άλλα γεγονότα των 
τελευταίων δεκαετιών, όσο και αν υποκριτικά τα περισσότερα 
από τα µέσα ενημέρωσης προσπάθησαν να µάς πείσουν για 
το αντίθετο. Από τα γεννοφάσκια µας όλοι εξοικειωνόµαστε 
µε τέτοιες σκηνές σε έναν κόσµο 


φρίκης του οποίου ηγούνται οι ΗΠΑ. Πώς μπορούν να 
ξεχαστούν οι σκηνές από τον πόλεμο στον Κόλπο όπου σε 
αμερικανική απ᾿ ευθείας μετάδοση παρακολουθήσαµε τη 
διάλυση µιας ολόκληρης χώρας καιτο θάνατο πέραν από 100 
χιλιάδων ανθρώπων µόνο το 24ωρο κατά το οποίο 
υποχωρούσε ο Ιρακινός στρατός από το Κουβέιτ. Πώς 
ξεχνιέται η πρόσφατη ισοπέδωση της Σερβίας µε βόμβες 
απεμπλουτισµένου ουρανίου µε ό,τι αυτό θα σηµαίνει για την 
υγεία ενός ολόκληρου έθνους τα χρόνια που µας έρχονται. 


Τόσο στη φυσική επιστήµη όσο και στην ιστορία η ὁράση 
φέρνει αντίδραση. Όσο πιο µεγάλη ήταν η καταστροφή και 
καταστολή που επέφεραν στους λαούς οι Αμερικανοί όλες τις 
δεκαετίες που πέρασαν, τόσο πιο μεγάλα θα είναι αυτά που 
θα συμβούν. 


Εδώ και χρόνια ο πλανήτης έχει µετατραπεί σε καζάνι πού 
σιγοβράζει. Ένας από τους παράγοντες που συνέτειναν στο 
να διατηρούνται οι τόσο εύθραυστες ισορροπίες ήταν και ο 
μύθος, όπως αποδείχθηκε, του απυρόβλητου των ΗΠΑ µε 
την «αντιπυραυλική ομπρέλα» και την ανώτερη τεχνολογία. 
Όλα γελοιοποιήθηκαν και σε αυτό το σηµείο βρίσκεται και η 
πιο συντριπτική ήττα των ΗΠΑ. 


Όπως αμέτρητες φορές ακούστηκε τις τελευταίες μέρες, 
ζούμε πια σε έναν κόσµο διαφορετικό και σε µια ιστορική 
στιγµή που ό,τι και να έκανε η «υπερδύναμη» του πλανήτη θα 
αποδεικνυόταν, Και άµεσα μάλιστα, ένα µεγάλο σφάλμα. 
Έλλειψη αντίδρασης από µέρους της θα την παρουσίαζε 
αδύναμη να υπερασπιστεί τον εαυτό της, µε όλες τις 
συνέπειες που αυτό θα εἶχε στην επέκταση παρόμοιων 
τροµοκρατικών επιθέσεων. Ο πόλεμος που επέλεξαν από 
την άλλη, αιματοκύλισμα του Αφγανιστάν 


ή και άλλων χωρών όπωςτο Ιράκ, το Σουδάν, η Μαλαισία, θα 
πολλατλασιάζει κάθε µέρα που περνά αυτούς που θα είναι 
έτοιµοι να δώσουν τη ζωή τους για να «αποθάνουν µετά των 
αλλοφύλων» και θα καταδικάζει τις ΗΠΑ και το σύγχρονο 
πολιτισμό ακόµα και στις συνειδήσεις των πιο απολίτικων 
στοιχείων, και στην ἴδια τη χώρα τους. 


Είναι πασιφανές ότι τέτοιες µορφές πάλης δεν έχουν τίποτα 
το κοινό µε τις µεθόδους της εργατικής τάξης. Αλλά δεν είναι 
αρκετό Οἱ ηγέτες της να καταδικάζουν αυτά τα φαινόμενα. 
Πρέπει ταυτόχρονα να τα αναλύουν Και πάνω από όλα να 
προτείνουν εναλλακτικές λύσεις και διεξόδους από τις 
σημερινές παγκόσμιες αθλιότητες, την πείνα, την καταπίεση 
και την Ιµπεριαλιστική κτηνωδία. 


ΤΡΟΜΟΚΡΑΤΙΑ, ΜΑΡΞΙΣΜΙΟΣ ΚΑΙ ΚΑΠΙΤΑΛΙΣΜΟΣ 


Η επίθεση αυτοκτονίας 


Στα µέσα του 1999 ο Αμερικανός δημοσιογράφος Ιε5δἱθγ 
ΦΙ8ΠΙ πήρε συνέντευξη από την Μααθιείπε Αἰρ/βΠί που τότε 
ακόµα ήταν πρέσβειρα των ΗΠΙΑ στα Ηνωμένα Έθνη, µε θέµα 
ΤΟ εμπάργκο εναντίον του ἱράκ. Σε κάποιο σηµείο ο 
δημοσιογράφος ανέφερε: «Έχουμε ακούσει ότι μισό 
εκατομμύριο παιδιά έχουν πεθάνει. Περισσότερα δηλαδή από 
όσα πέθαναν στη Χιροσίμα. Νομίζετε ότι αξίζουν (τα µέτρα) 
αυτό το τίµηµα;» Και η μετέπειτα Υπουργός Εξωτερικών των 
ΗΠΑ απάντησε: «Νομίζω ότι αυτό είναι µια πολύ σκληρή 
επιλογή αλλά νομίζω αξίζουν το τίμημα». 


Ο δημοσιογράφος βραβεύτηκε µε το βραβείο ΕΠΙΠΙΥ και 
Ὠιιροπί - Οοἰμπιρίᾶ λόγω αυτής της συνέντευξης, αλλά η ίδια 
η συνέντευξη πέρασε απαρατήρητη. Η τερατώδης όμως 
πρόκληση του κόσμου ολόκληρου από την Υπουργό 
Εξωτερικών των ΗΠΑ, µαζί µε όλες τις προκλήσεις από τη 
Χιροσίμα και µετά, βρήκαν την απάντησή τους. Μια 


απάντηση, όμως, που δεν βοηθά τους αγώνες των 
καταπιεσµένων ενάντια στην ιµπεριαλιστική πολιτική στην 
Ασία και αλλού στον κόσµο. 


Κανένας δεν είναι πιο κάθετα ενάντια στην ατομική 
τρομοκρατία από ό,τι ο µαρξισμµός, ο οποίος δεν έχει τποτα 
κοινό µε πράξεις αντεκδίκησης. Μα πάνω από όλα ο 
µαρξισµός είναι ενάντια στην τρομοκρατία διότι αυτή πάντα 
ενισχύει ακόµα και τα πιο µισητά κράτη στην προσπάθεια 
καταστολής, διευρύνοντάς τους τη δυνατότητα άρσης, ακόµα 
και των πιο στοιχειωδών ατομικών ελευθεριών. Είναι για 
όλους αυτούς τους λόγους που επανειλημμένα στην ιστορία 
διάφορες δικτατορίες χρησιμοποίησαν προβοκατόρικα 
τρομοκρατικές ενέργειες, τις οποίες ταύτισαν µε μυστικές 
οργανώσεις µόνο Και µόνο για να δικαιολογούνται στη 
συνείδηση των μαζών για κάθε αυθαίρετο μέτρο. 


Δεν είναι η µέθοδος του μαρξισμού η ατοµική τρομοκρατία και 
ούτε οι μυστικές οργανώσεις ταιριάζουν µε οποιοδήποτε 
τρόπο µε την πάλη της εργατικής τάξης. Οι απόψεις του 
κόμματος της εργατικής τάξης διατυπώνονται µε σαφήνεια, οἱ 
στόχοι του εκτίθενται στα φανερά, στο φως της ημέρας. 
Μυστικές οργανώσεις ταιριάζουν στην «ιδεολογία» των 
μυστικών υπηρεσιών, όπως της ΟΙΑ καιτης ΜΟΦΑΝΤ. Είναι 
µέρος της πολιτικής των μυστικών υπηρεσιών να διεισδύουν, 
σταδιακά να ελέγχουν στα σκοτεινά και να χρησιμοποιούν 
προβοκατόρικα γνωστές τρομοκρατικές οργανώσεις. 

Ενώ όμως ο µαρξισµός εἶναι σαφέστατα ενάντια στην 
τρομοκρατία, η τρομοκρατία, ακόµα και αυτή της 1115 του 
Σεπτέµβρη, είναι αμερικανικής κατασκευής. Ο Μπιν Λάντεν, 
που τώρα καταζητούν νεκρό η ζωντανό, όπως και ο Σάνταμ 
Χουσέιν παλαιότερα, στηρίχθηκαν µε αστρονομικά ποσά από 
την κυβέρνηση των Πνωμένων Πολιτειών όταν ο πρώτος 
ηγείτο των «μαχητών της ελευθερίας», όπως αποκαλούσαν 
τότε την ομάδα του, και ο δεύτερος ήταν ο «πιστός φίλος και 
σύμμαχος» στην περιοχή του Αραβικού κόλπου. 


Η βία και η τρομοκρατία είναι καθημερινά στα σπίτια µας 
µέσα από τις τηλεοράσεις που µας επιτρέπουν να 
παρακολουθούμε τη σφαγή χωρίς τέλος των Παλαιστινίων, 
πολλοί από τους οποίους είναι µικρά παιδιά, τα παιδιά µας, 
που διαμαρτύρονται και ρίχνουν πέτρες ενάντια στα σύμβολα 
µιας ανελέητης, οργανωμένης βίας, που για µισό αιώνα τώρα 
έχει μετατρέψει την πατρίδα τους σε πεδίο ὠµής καταστολής 
και θανάτου. 


Δεν πέρασαν πολλά Χρόνια από τότε που το κράτος του 
Ισραήλ, το πιο «χαϊδεμένο» βλαστάρι του αμερικάνικου 
ιμπεριαλισμού, έριχνε κούκλες-βόμρες στους 
παλαιστινιακούς συνοικισμούς και ακρωτηρίαζε µικρά παιδιά. 
Και από τότε που, το 1982, πέρασαν βράδυ µε τα τανκ πάνω 
από αντίσκηνα, στον παλαιστινιακό συνοικισμό Σάµπρα και 
Σατίλα, σκοτώνοντας Χιλιάδες γυναικόπαιδα. Όλα αυτά έχουν 
γίνει πια «αποδεκτά», µέρος της ζωής µας, αφού έτσι 
αποφάσισαν τα γεράκια του πλανήτη. 


Ο ΠΟΛΕΜΟΣ 


Ο πόλεμος που τώρα ξεκίνησε είναι ένα έγκληµα το οποίο 
δικαιολογείται µε την πιο ξετσπωτη υποκρισία. Η πιο 
πλούσια χώρα του κόσμου, που διαθέτει την πιο ισχυρή 
στρατιωτική µηχανή που γνώρισε η ιστορία, ασύγκριτα 
δυνατότερη ακόµα και από όλες µαζί των άλλων 
ανεπτυγµένων καπιταλιστικών χωρών, βομβαρδίζει ανελέητα 
µια από τις πιο φτωχές χώρες του πλανήτη. Ο στόχος είναι 
ξανά, όπως στην περίπτωση του Ιράκ, να τροµοκρατήσουν 
τους λαούς του υποανάπτυκτου κόσμου και να ξαναθυµίσουν 
τι παθαίνει όποιος τολµά να αμφισβητήσει την κυριαρχία 
τους. 


Κατηγορούν τον Οσάµα µπιν Λάντεν για το θάνατο 6.000 
περίπου ανθρώπων στους δίδυµους πύργους την ἴδια ώρα 
που αυτοί ξεκίνησαν να σκορπίζουν τον όλεθρο, να διαλύουν 


ό,τι μπορούσε ακόµα να χαρακτηρισθεί υποδομή στην 
Καμπούλ και σε άλλες πόλεις, καταστρέφοντας ό,τι είχε 
απομείνει σαν δυνατότητα επιβίωσης για 24 εκατομμύρια 
κόσμο. 


Κάθε πύραυλος Κρουζ στοιχίζει ένα εκατομμύριο δολάρια. 
Την πρώτη µόνο µέρα έριξαν στο Αφγανιστάν πενήντα 
τέτοιους. Τα δισεκατομμύρια δολάρια που θα στοιχίσει αυτή η 
επιχείρηση αντί να είναι το ξεκίνηµα καμπάνιας για εξάλειψη 
της φτώχειας, βάζοντας τις πιο στέρεες βάσεις για εξάλειψη 
της τρομοκρατίας, θα πληρωθούν πάλι από τους λαούς τους 
οποίους τώρα σημαδεύουν. 


Η διακυβέρνηση του Μπους έκαµε σαφές ότι οι βομβαρδισμοί 
προετοιμάζουν το έδαφος για επίθεση από ξηρά. Μόλις όµως 
αυτό γίνει πραγματικότητα Θα ξεκινήσει Και η αλλαγή της 
διάθεσης µέσα στον αμερικάνικο πληθυσμό. Η υποστήριξη 
που τώρα φαίνεται να έχει η επίθεση στο Αφγανιστάν, δεν θα 
κρατήσει όταν οι µάχες εδάφους θα δώσουν τα πρώτα 
θύματα. Οι ατέλειωτες, πανύψηλες οροσειρές, που µόνο οἱ 
σκληροτράχηλοι Αφγανοί που μεγαλώνουν µέσα στην 
στέρηση και τον θάνατο ξέρουν, πολύ πιθανόν θα 
αποτελέσουν κόλαση για τις επίλεκτς µονάδες των 
Αμερικανών, παρά την ἁρτια εκπαίδευση που έχουν, 
σύμφωνα µετο ΟΝΝ. 


ΝΕΑ ΠΑΓΚΟΣΜΙΑ ΑΤΑΞΙΑ ΠΡΑΓΜΑΤΩΝ 


Οι πολιτικές επιπτώσεις της επίθεσης αυτοκτονίας στις ΗΠΑ 
θα είναι τόσο ὁραμµατικές που τόσο οἱ ἴδιε, όπως και ο 
υπόλοιπος κόσμος, δεν θα είναι ποτέ πια οι ίδιοι. Σε αυτό το 
σηµείο «φαίνεται να συμφωνούν όλοι. Το μέγεθος του 
εγχειρήματος, στο οποίο πρέπει να συμμετείχαν εκατοντάδες 
άνθρωποι, είναι τέτοιο που κατέρριψε όλους τους μύθους για 
τις ικανότητες του συστήµατος αντικατασκοπίας που 


διαθέτουν οἱ ΗΠΑ, αλλά και για τα συστήµατα ασφάλειας και 
προστασίας του αμερικάνικου πληθυσμού. Ο εφιάλτης που η 
κύρια Ιµπεριαλιστική χώρα είχε δημιουργήσει σε τόσες χώρες 
του τρίου κόσμου, έχει πια περάσει τα σύνορα της. 


Το τέρας που δημιουργήθηκε από το αμερικάνικο κράτος, 
όπως στην περίπτωση του κλασικού έργου επιστημονικής 
φαντασίας «Φράγκεσταϊν», έχει ξεφύγει από τον έλεγχο του 
δημιουργού του και έχει στραφεί εναντίον του. Με τη 
δυνατότητα καταστροφής που υπάρχει σήµερα, µε τα µέσα 
που μπορούν να χρησιμοποιηθούν σε αυτό που ονομάζουμε 
χημικός και βιολογικός πόλεμος, για να µην αναφερθούμε στα 
πυρηνικά µέσα, οποιοσδήποτε εγκληματίας, «απόφοιτος» 
της ΟΙΑ, ή κάποιος αρκετά απελπισμένος από την κατατῄεση, 
τη βία και το θάνατο που έχουν φέρει το Πεντάγωνο και ο 
αμερικανικός στρατός στη χώρα του, διατεθειΜένος να 
πεθάνει, µπορεί να σκορπίσει τον όλεθρο σε οποιοδήποτε 
σηµείο των µεγαλουπόλεων. 


Ο πόλεμος που ξεκινούν ενάντια στην τρομοκρατία, όπως 
διακήρυξαν, δεν µπορεί να κερδηθεί, έχουν προειδοποιήσει 
τους Αμερικανούς πολλοί δικοί τους αναλυτές. Μπορούν να 
διαλύσουν το Αφγανιστάν, να ξαναβομβαρδίσουν το Ιράκ και 
να ισοπεδώσουν πολλές άλλες χώρες. Πώς μπορούν όµως 
να νικήσουν κάποιον που όχι µόνο δεν τον ενδιαφέρει αν θα 
πεθάνει, αλλά, αντίθετα, θέλει να πεθάνει φτάνει να πάρει 
μαζί του ας είναι και έναν από τους εχθρούς του; Και αυτό 
όταν µπορεί να προμηθευτεί όλα τα πιο πάνω χημικά και 
βιολογικά µέσα, αλλά και εκρηκτική ύλη πολύ εύκολα, από 
τόσους πολλούς τόπους. 


Είναι πια σαφές ότι µε την ευκαιρία των γεγονότων της 1115 
Σεπτεµβρίου οι Αμερικανοί προσπαθούν να εξαπλωθούν και 
να ελέγξουν όσο το δυνατόν περισσότερες περιοχές. Αλλά 
άλλο τόσο είναι σαφές ότι αυτό τους το εγχείρημα εἶναι, για 
πρώτη φορά εδώ και µισό αιώνα, πολύ αμφίβολο αν θα έχει 


την κατάληξη που ελπίζουν. Για πρώτη φορά βγαίνουν στην 
επιφάνεια σοβαρότατες διαφορές µεταξύ στελεχών τους 
(υπουργού Εξωτερικών και υπουργού Άμυνας) πάνω στο 
ποια τακτική θα ακολουθήσουν. 


Αλλά και ο «μύλος» που δημιουργείται µε τις νέες συμμαχίες 
που «κατασκευάζουν» οι ΗΠΑ δείχνει τα µεγάλα αδιέξοδα 
αλλά και ότι η κατάσταση φτάνει στα όρια της. Η Βόρεια 
Συμμαχία δεν Χάνει ευκαιρία να τονίζει ότι «Θέλουμε τη 
βοήθεια σας για να διώξουµε τους Ταλιμπάν αλλά ούτε να το 
σκέφτεστε ότι θα μείνετε εδώ µέσα», το Πακιστάν διευκρινίζει 
ότι είναι αδύνατο να συμμετέχει σε διακυβέρνηση µε τη 
Βόρεια Συμμαχία µετά την ανατροπή των Ταλιμπάν µια και 
µέχρι τώρα ήταν οι δηλωμένοι εχθροί τους, ενώ η Ινδία 
διερωτάται πώς µπορεί να συμμετέχει σε συμμαχία µε το 
Πακιστάν που µέχρι σήµερα οι Αμερικανοί το έχουν µέσα στις 
επίσηµες λίστες των κρατών που στηρίζουν την ατομική 
τρομοκρατία. Το Ισραήλ μιλά για ανίερες συμμαχίες 
παρομοιάζοντας την κατάσταση µε την περίοδο πριν από το 
Δεύτερο Παγκόσμιο Πόλεμο όταν οι Αγγλογάλλοι άφησαν τον 
Χίλερ να καταλάρει την Τσεχοσλοβακία για να τον 
εξευµενίσουν. 


Και όλα αυτά είχαν βγει στην επιφάνεια πριν την κήρυξη του 
πολέμου του οποίου οι επιπτώσεις θα είναι δραματικές από 
την επόµενη κιόλας περίοδο. Από τη µοναρχία της Σαουδικής 
Αραβίας, την απίστευτα διεφθαρµένη αυτή κλίκα-σύμμαχο 
των Αµμερικάνων, που Χρησιμοποίησε το παλαιστινιακό 
πάντα για τους πιο ιδιοτελείς σκοπούς, µέχρι την κυβέρνηση 
της Αιγύπτου, όλοι θα ταρακουνηθούν από το ξεσήκωµα των 
αραβικών μαζών. Πιθανές ανατροπές καθεστώτων στην 
περιοχή θα ανατινάξουν όλες τις ισορροπίες που για 
δεκαετίες συντηρήθηκαν. 


Είναι φανερό πια ότι ποτέ προηγουμένως δεν έλεγχαν τόσο 
λίγο την κατάσταση, ότι η χωρίς Αρχές πολιτική που ήταν 

καταδικασµένοι να ακολουθήσουν όλες τις προηγούμενες 
δεκαετίες, έχει μπλέξει τόσο τα πράγματα που ό,τι και να 
κάνουν θα είναι λάθος. 


Στο οικονομικό επίπεδο οι επιπτώσεις πιθανόν να είναι 
ακόµα πιο ὁραματικές και άµεσες. Η παγκόσμια οικονομία 
εδώ και χρόνια κρατείαι σε λειουργήσιµη κατάσταση λόγω 
της δυναμικής που είχε επιδείξει η αμερικάνικη οικονομία. Το 
2001, όµως, µπήκε µε τα λιγότερο αισιόδοξα δεδοµένα και 
προοπτικές: «Τα αρνητικά μηνύματα για την αμερικανική 
οικονομία σωρεύονται το ένα µετά το άλλο. Η ΑΝαΙΙ 5ἱΓ6αί 
περνά µερικές από τις ποιο γκρίζες στιγμές της. Τα επιτόκια 
της Ομοσπονδιακής Τράπεζας γνωρίζουν αλλεπάλληλες 
μειώσεις σε µια προσπάθεια ανάκαμψης της 
«ξεφουσκωμµένης» πρώην νέας οικονοµίας των ΗΠΑ. Το 
εμπορικό έλλειμμα συνεχώς διευρύνεται...» (Νενν Υοικ 
ΤΙπΊες). 


Το Διεθνές Νομισματικό Ταμείο στην τελευταία του αναφορά 
για την παγκόσμια οικονομική κατάσταση, αναθεώρησε την 
πρόβλεψη που είχε κάνει για την οικονομική ανάπτυξη µέσα 
στο 200Ί από 3.236 σε 2,656. Αυτή η αναθεώρηση έγινε πριν 
τις 11 του Σεπτέµβρη και, µαζί µε άλλα, πρόβλεπε ότι ο 
αριθµός των ανθρώπων που ζουν Κάτω από το όριο 
φτώχειας Θα αυξηθεί κατά δεκάδες εκατομμύρια, τους 
επόμενους µήνες. 


Μέσα σε αυτό το Κλίµα κατέρρευσε το ΝΝοτια Τιααε Οαπίει 


µετά την επίθεση αυτοκτονίας. Μέσα σε αυτό το κλίμα 
ξεκίνησε ο πόλεμος. 


ΜΟΝΗ ΑΠΑΝΤΗΣΗ Ο ΜΑΡΞΙΣΜΟΣ 


Μετά από την απρόσµενη ανάκαμψη των τελευταίων 
χρόνων, η παγκόσμια οικονομία οδηγείται στο χείλος µιας 

νέας σοβαρής ύφεσης. Το µεγαλύτερο επίτευγμα της 
πολυσυζητηµένης παγκοσμιοποίησης, μέσα στον 
καπιταλισμό, είναι ότι η Κρίση των ΗΠΑ θα είναι παγκόσμια 
Κρίση. Θα εἶναι Κρίση πάνω από όλα τεράστιων 
παραγωγικών μονάδων που ασφυκτιούν µέσα στα στενά 
όρια της ατομικής ιδιοκτησίας και του εθνικού κράτους, για να 
θυμηθούμε το Κομμουνιστικό Μανιφέστο. Σε αυτές τις 
συγκυρίες οποιοδήποτε τυχαίο γεγονός έχει τη δυνατότητα να 
αποτελέσει τον καταλύτη, πού όπως το 1979-74 το 
πετρελαϊκό σοκ, έτσι και τώρα το σοκ του τραυματισµένου 
«απυρόβλητου γίγαντα», σε συνδυασμό µε όλη τη 
ρευστότητα αλλά και τις εκρήξεις, που σχεδόν βέβαια, θα 
σαρώσουν τον αραβικό κόσµο, θα σπρώξουν την παγκόσμια 
οικονοµία στο αναπόφευκτο. Το δίληµµα σοσιαλισμός ή 
βαρβαρότητα θα προβάλλει για πρώτη φορά τόσο ὁραµατικά. 


Οι  απότοµα διαμορφωμένες νέες παγκόσμιες συνθήκες 
µπορεί να εκπλήσσουν τους αστούς και όλους αυτούς που 
µέσα από τις γραµµές της εργατικής τάξης, στα φανερά ή στα 
κρυφά, αποκήρυξαν τον µαρξισµό, όμως παραμένουν 
απόλυτα ευθυγραμμισµένες µε προβλέψεις που θα 
μπορούσε να είχε κάνει µια σοβαρή μαρξιστική ανάλυση. 


Σε κείμενό της για τις παγκόσμιες προοπτικές του Νοέμβρη 
του 1992 η Σοσιαλιστική Έκφραση ανέφερε: 


«Η κατάρρευση του σταλινισμού άφησε τις ΗΠΑ µόνη 
κυρίαρχη δύναμη στον πλανήτη. Αυτή τη θέση προσπάθησαν 
να επιβεβαιώσουν και να σταθεροποιήσουν µε τον πόλεμο 
στον Κόλπο. Η εισβολή του Σάνταµ στο Κουβέιτ ήταν µια 
υπέρβαση δικαιοδοσίας... σε βάρος του τοποτηρητή των 
Αμερικανών στο Κουβέι... Η επιβολή της αμερικάνικης 
θέλησης ήταν απαραίτητη... 


»Η αμερικάνικη παντοδυναµία δεν είναι περιθωριακό 
φαινόμενο στον παγκόσμιο καπιταλισμό. Μέσα στα ερείπια 

που άφησε ο Δεύτερος Παγκόσμιος Πόλεμος και κάτω από 
την απειλή της ολοκληρωτικής εξαφάνισης του καπιταλισμού, 
οι αστικές τάξεις όλου του κόσµου αναζήτησαν τη σωτηρία 
τους στην προστασία των ΗΠΙΑ. 

Αυτή η προστασία ττου πρόσφερε η Αμερική σήμαινε 
ταυτόχρονα και την απόλυτη ηγεμονία της.,. 


»Ωστόσο, η σηµερινή αμερικανική παντοδυναµία ὃδεν 
στηρίζεται σε γερά Θεμέλια. Δεκαετίες ελλειμμάτων στο 
εξωτερικό εμπόριο µετέτρεψαν την Αμερική από το 
μεγαλύτερο δανειστή στο µεγαλύτερο Χρεώστη. Το 
πραγµατικό εισόδηµα των περισσοτέρων Αμερικανών 
μειώνεται και το επίπεδο της εκπαίδευσης πέφτει συνεχώς. 
Το πρόβλημα της φτώχειας αντί να λυθεί οξύνεται 
περισσότερο, ο πόλεμος ενάντια στα ναρκωτικά χάνεται. Η 
αμερικάνικη οικονοµία περνά σήµερα την πιο μακρόχρονη 
μεταπολεμική ύφεσή της... 


ΣΗ αμφισβήτηση θα προέλθει σε ένα διαφορετικό επίπεδο, 
στο επίπεδο των μαζών. Μια αμφισβήτηση που θα είναι 
ταυτόχρονα και αμφισβήτηση του καπιταλισμού. Σήµερα 
έχουµε δείγματα αυτής της αμφισβήτησης, που µε την 
έλλειψη της εργατικής καθοδήγησης παίρνει αντιδραστικές 
μορφές. Ο ισλαμµισµός, ο ρατσισμός και ο νεοναζισµός είναι 
φαινόμενα αδιεξόδων στο σύστημα και έλλειψη ἀάλλης 
διεξόδου... 


«Μέσα σ᾿ αυτή την ατμόσφαιρα θα κινηθεί την επόµενη 
περίοδο η παγκόσμια εργατική τάξη. Καθώς οι κρίσεις του 
καπιταλισμού θα γίνονται πιο βαθιές και πιο επικίνδυνες, η 
εργατική τάξη θΘ' αρχίσει να ξανακτίζει τις οργανωμένες 
δυνάµεις της και να δίνει τις µάχες της. Θα ξαναρχίσει να 
μαθαίνει µια-μια τις αλήθειες για τον καπιταλισμό και να 
προχωρεί σε επαναστατικά συμπεράσματα. Ο µαρξισµός 
βρίσκεται στο τέλος αυτής της πορείας». 

